Osma internacionalna konferencija

*SARAJEVO I SVIJET*

Sarajevo, 9–16. maj 2022.

**Musica Sacra Bosnae: Večer Zbora *Pontanima***

**Vijećnica, 9. maj 2022, 20.00h**

Čast nam je obavijestiti vas da će u okviru Osme internacionalne konferencije *Sarajevo i svijet*, 9. maja 2022. godine u Vijećnici, s početkom u 20.00 sati, biti organizirana *Musica Sacra Bosnae: Večer Zbora Pontanima*.

U program Musica Sacra Bosnae uključene su pjesme različitih sakralnih paradigmi hebrejske, pravoslavne, muslimanske i katoličke.

I razlog i svrha nastanka i života Zbora *Pontanima* su sklad jedinstva u razlikama kao jamstvo izmirujuće i sretne budućnosti bosanskohercegovačkih ljudi u cjelini čovječanstva. Svojim polifonijskim predstavljanjima širom svijeta, Zbor *Pontanima* je postao autentična, poštovana i voljena obznana bosanskog bola i bosanske nade. Oduševljavao je i bosanskohercegovačke ljude ali i mnoge druge koje su povezivali sa sobom i svojom kulturom. U 25 godina djelovanja dobili su brojna priznanja i nagrade u zemlji i svijetu.

Događaj je otvoren za članove i prijatelje Međunarodnog foruma Bosna, predstavnike medija i širu javnost. Cijeli program Osme internacionalne konferencije *Sarajevo i svijet* dostupan je na: <http://www.forumbosna.org/uimages/ICSW8%20Program.pdf>

Voditelj i osnivač

Fra Ivo Marković

061 225 676

Članovi Organizacijskog odbora

Mile Babić, Džamna Duman, Jakob Finci, Amra Hadžimuhamedović, Fatima Mahmutćehajić, Rusmir Mahmutćehajić, Desmond Maurer, Krsto Mijanović, Žarko Papić, Fatima Veispahić